U 167 - 



antique cité impériale, c'est à dire membre et partie du sainct 

 et sacré Empire. Or, est-il advenu que Dieu, par sa saincte 

 bonté, nous a visitez en sa miséricorde, tellement que il nous a 

 retirez de beaulcop d'abuz et erreurs où paravant avyons esté 

 entretenuz; aussi, par sa vertu, nous a donné cou rai ge de 

 réformer à la vérité de l'Evangille tant d'excèz que paravant 

 régnoient. A cause de quoy, et pour l'advancement et promo- 

 tion d'icelle saincte parolle, très voluntiers avons permis que 

 en nostre ville la saincte Bible ayt esté imprimée en nostre 

 langaige maternel, afin que de ung chascun de nostre langue 

 puisse estre entendue, veu que c'est ung trésor qui à nul ne 

 doit estre caché, car c'est le testament de Nostre Père. Et par 

 ainsi, avons désiré et de tout nostre cueur désirons que ung 

 chascun ayt part et portion en ceste grâce et bénédiction, et 

 que icelle saincte Bible soit vendue, distribuée, pourtée et com- 

 muniquée en tous lieux et toutes places qui sera possible, et 

 surtout à noz amyables et bons voisins. Finalement est advenu, 

 ainsi que fusmes bien et dénuement informez, que ung de voz 

 citiens et bons bourgeois, nommé Pierre du Chemin, homme 

 vertueux et honorable, en a une. Pour laquelle, à l'instance et 

 poursuite d'aucunes gens de vostre ville qui se nomment 

 d'église, a esté inconvénienté en corps et biens, jusques à le 

 détenir prisonnier etluy faire plusieurs dommaiges. Et, encoires 

 présentement, iceulx personnaiges, et signantement ung nommé 

 maistre Franceois Symard, lequel pour son tiltre est appelé 

 sufïragant, peult estre par la commission des aultres, détient 

 icelle Bible, sans la vouloir rendre audict Pierre du Chemin, 

 non obstant que par ledict du Chemin en ayt esté requis. Mais, 

 plus tost, icelluy suffragant a usé de menasses contre ledict du 

 Chemin, et, que plus est, a osé dire et prononcer que en icelle 

 Bible a plusieurs lieux faulx et plains d'erreurs ; qui n'est pas 

 petit scandalle. En oultre, en ceste chose, nous tenons fort 

 touchez et grevez en nostre honneur, attendu que elle a esté 

 imprimée en nostre ville, voire et de nostre exprès vouloir et 

 consentement. Et avons certes à grand regret que gens de 

 biens soyent pour cecy par telles gens ainsi molestez. Eussions 

 bien voulu, pour nostre bonne amytié, que de ce nous eussiez 

 advertiz, plus tost que de avoir souffert ung tel personnaige 



